Nos mercator decanus capelle ducis et magister Garnerus decanus christianitatis diuionensis, notum facimus omnibus presentes litteras inspecturis quod, constitutus in presentia nostra, Joanes filius defuncti Boni Amici Giraut recognouit se vendidisse, quittauisse et concessisse in heredidatem perpetuam viris venerabilibus et religiosis et abbati conuentui Sancti Stephani diuionensis pro anniuersario bone memorie domini Haymonis Pestot quondam canonici et thesaurarii capelle ducis predicte in ipsa ecclesia Beati Stephani singulis annis in perpetuum faciendo. quadraginta solidos diuionenses censuales, quos idem Joanes assignauit et assedit dictis abbati et conuentui percipiendos et habendos singulis annis in perpetuum de cetero infra mensem resurrectionis Domini apud Diuionem, super quandam vineam quam habet sitam rua de Fontanis, ante sanctum Martinum, iuxta vineam Guillelmi Pautini ex una parte, et iuxta vineam Joanis dicti de Espegnieio ex altera; volens et concedens, precipiens atque mandans ut quicumque predictam vineam tenebit de cetero, dictos quadraginta solidos diuionenses annuatim infra mensem resurrectionis Domini dictis abbati et conuentui vel eorum mandato apud Diuionem reddere sine contradictione qualibet teneatur; promisitque coram nobis, super se et omnia bona sua, iuramentoque corporaliter prestito, dictos quadraginta solidos super dictam vineam et eamdem vineam pro predictis quadraginta solidis garantire et defendere perpetuo contra omnes dictis abbati et conentui et eorum successoribus, et nunquam de cetero per se vel per alios contraire et ad hoc ipsam vineam et heredes suos, seu alios qui eam tenebunt specialiter dictis abbati et conentui obligauit ita quod nisi annuatim dictis loco et termino dictis abbati et conuentui vel eorum mandato sicut premissum est, fuerint dicti quadraginta solidi persoluti ex tunc in crastino mensis dicte resurrectionis Domini: voluit et statuit se et heredes suos seu alios qui dictam tenebunt vineam teneri dictis abbati et conuentui ad emendam septem solidorum diuionensium et quod ipsi abbas et conuentus ex tunc auctoritate propria, et sine alicuius curie reclamatione recurrant ad dictam vineam, et eam teneant, et possideant et ea fructus suos modis omnibus faciant, quousque dicti quadraginta solidi cum emenda septem solidorum de quolibet anno quo in solutione defecerint premissorum eis plenarie et integre persoluantur. In premissorum igitur omnium testimonium ad preces partium presentibus litteris sigilla nostra apposuimus. Actum anno Domini M°. CC°. quadragesimo septimo, mense martio.